На първо място, проверете достатъчен ли ви е сънят. Всеки има нужда от различен брой часове сън. Възрастта също е от значение: с остаряването намалява и нуждата ни от сън.
Зрелите хора се нуждаят от 6.5 до 8.5 часа сън, като средно един възрастен човек спи около 7 часа. Когато в продължените на няколко нощи спим по-малко от необходимото ни, натрупваме сънен дефицит.
Идеята да си "наваксаме" със съня също не работи, т.к. объркваме биологичния си часовник. Редовният режим на спане е важен за добрата хигиена на съня. В идеалния случай трябва всеки ден да си лягаме и ставаме по едно и също време.